stanford-oval/wikipedia huggingface dataset:
Viidakon Ykä

| Viidakon Ykä> George of the Jungle |
| --- | --- |

Ohjaaja:  Sam Weisman
Käsikirjoittaja:  Dana Olsen
Tuottaja:  David Hoberman
Säveltäjä:  Marc Shaiman
Kuvaaja:  Thomas E. Ackerman
Leikkaaja:  Stuart H. Pappé Roger Bondelli
Tuotantosuunnittelija:  Stephen Marsh
Valmistustiedot
Valmistusmaa:  Yhdysvallat
Tuotantoyhtiö:  Walt Disney Records
Levittäjä:  Walt Disney Studios Motion Pictures Disney+
Ensi-ilta:  1997
Kesto:  88 min
Alkuperäiskieli:  englanti
Seuraaja:  Viidakon Ykä 2
Aiheesta muualla
IMDb 
Elonet
AllMovie
Infobox OKNimi-testi OK: 
Viidakon Ykä (George of the Jungle) on 1997 ensi-iltansa saanut yhdysvaltalainen komediaelokuva. Tämä Tarzan-parodia kertoo viidakossa varttuneen Ykän (Brendan Fraser) ja valkoisen naisen, Ursulan (Leslie Mann), rakkaustarinan. Ursulan äiti, josta tulee Ykän anoppi, ei siedä heidän suhdettaan ja tekee kaikkensa, jotta he eroaisivat. Ursulan entinen poikaystävä, huono-onninen ja hieman yksinkertainen Lyle van de Groot uhkaa myös heidän avioliittoaan.
Viidakon Ykä asuu puumajassa fiksun gorillaystävänsä Apinan kanssa ja hänellä on lemmikkinorsu nimeltä Musti. Ykä pitää liaaneissa keinumisesta, mutta kolhii itsensä aina törmäämällä puunrunkoon.
Vuonna 2004 valmistui Viidakon Ykä 2, joka on ensimmäisen elokuvan jatko-osa.
Elokuva perustuu piirrossarjaan George of the Jungle (1967), jota ei ole nähty Suomessa.
Näyttelijät

| 0 | 1 | 2 |
| --- | --- | --- |
|  Brendan Fraser  | … |  Viidakon Ykä   |
|  Leslie Mann  | … |  Ursula Stanhope   |
|  Thomas Haden Church  | … |  Lyle van de Groot   |
|  John Cleese  | … |  Apinan ääni   |
|  Richard Roundtree  | … |  Herra Kwame   |
|  Greg Cruttwell  | … |  Max   |
|  Abraham Benrubi  | … |  Thor   |
|  John Bennett Perry  | … |  Arthur Stanhope   |
|  Holland Taylor  | … |  Beatrice Stanhope   |
|  Keith Scott  | … |  Kertoja   |
Voimasuo

| Voimasuo Jääportit |
| --- | --- | --- |

Studioalbumin tiedot
 Äänitetty : 2006–2009
 Studio : Kajekammio-studio
 Julkaistu: 12. toukokuuta 2009
 Tuottaja(t): Tuomas M. Mäkelä
 Tyylilaji: elektroninen musiikki, ambient, rock
 Kesto: 52.38
 Levy-yhtiö: Epidemie
Jääporttien muut julkaisut
| Avarrus 2006 | Voimasuo 2009 | Jääportit 2018 |
Voimasuo on kotimaisen Jääportit-yhtyeen neljäs studioalbumi, joka julkaistiin 12. toukokuuta 2009.
Albumin kansien pastellivärimaalaukset on tehnyt Mindy M. Heinonen.
Kappaleet

Tuulten tuoja – 11.00
Arvoitusten luona – 5.12
Suon sulaessa – 8.34
Hengenvaara – 6.38
Sudenkuoppa – 8.20
Muuntuva suoja – 5.45
Katoaminen tornissa – 7.09
Arvostelut

Avantgarde-metal.com: suopea
Desibeli.net:
Aiheesta muualla

Jaaportit.net (Arkistoitu – Internet Archive) (englanniksi)
Vincenzo Brenna

Vincenzo Brenna.
Vincenzo Brenna (1745 Firenze – 17. toukokuuta 1820 Dresden) oli italialaissyntyinen sisustustaiteilija ja arkkitehti.
Vuosina 1766–1768 Brenna opiskeli taidemaalari Stefano Pozzin ateljeessa Roomassa. Samaan aikaan hän tutustui Giacomo Quarenghiin, jota voidaan pitää hänen tärkeimpänä opettajanaan arkkitehtuurin alalla. Vuosina 1780–1783 Brenna työskenteli sisustusarkkitehtina Puolassa. Vuonna 1783 hän saapui suuriruhtinas Paavalin kutsumana Venäjälle.
Paavalin noustua valtaan Brennasta tuli Venäjän keisarillisen hovin pääarkkitehti. Hän osallistui Pavlovskin palatsin rakentamiseen ja sisustamiseen sekä sitä ympäröivän puiston suunnitteluun. 1700-luvun lopussa hän uudisti Hatsinan palatsi- ja puistoalueen sekä johti Mikaelinlinnan rakentamista. Samaan aikaan Brenna sisusti Talvipalatsin, Taurian palatsin, Kivisaaren palatsin ja Marmoripalatsin sisätiloja sekä suoritti Eremitaasin teatterin peruskorjauksen. Hän on suunnitellut Venäjän Turkista saamien voittojen muistoksi vuosina 1798–1799 pystytetyn Rumjantsevin obeliskin, joka sijaitsee nykyään puistikossa Pietarin taideakatemian rakennuksen vieressä.
Vuonna 1802 Brenna muutti Ranskaan eikä sen jälkeen enää työskennellyt arkkitehtina. Vuodesta 1808 lähtien hän asui Saksassa.
Aiheesta muualla

Kuvia tai muita tiedostoja aiheesta Vincenzo Brenna Wikimedia Commonsissa
Valenciennea bella

| Valenciennea bella> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Valenciennea
Laji::  bella
Kaksiosainen nimi
 Valenciennea bella  Hoese ja Larson, 1994 
Infobox OKNimi-testi OKIUCN-testi OK: 
Valenciennea bella on Valenciennea-sukuun ja tokkojen heimoon kuuluva ahvenkalalaji. Sen kuvasivat ensimmäisenä Hoese ja Larson vuonna 1994.
Ulkonäkö ja koko

Valenciennea bella on alle 7 cm:n  pituinen. Sen vartaloon vaaleanharmaa, kuono kellertävä. Poskessa on 2-3 sinistä raitaa. Selkäevä on keltasävyinen. Aikuisen koiraan kurkku ja suu ovat mustat.
Levinneisyysalue

Lajia tavataan Japanin Okinawa-saarella ja Filippiineillä.
Elinympäristö

Se esiintyy trooppisissa vesissä 12-35 metrin syvyydessä.
Volts

| Volts AC/DC |
| --- | --- | --- |

Kokoelmalevyn tiedot
 Julkaistu: 18. marraskuuta 1997
 Tuottaja(t): George Young
 Tyylilaji: hard rock
 Kesto: 57.12
 Levy-yhtiö: East West Records
AC/DC:n muut julkaisut
| Ballbreaker 1995 | Volts 1997 | Stiff Upper Lip 2000 |
Volts on australialaisen hard rock -yhtye AC/DC:n vuonna 1997 julkaisema albumi. Se sisältää harvinaista materiaalia entisen laulajan Bon Scottin ajalta. Levy on myös julkaistu Bonfire -cd-boxissa.
Kappaleet

Dirty Eyes – 3.21
Touch Too Much – 6.34
If You Want Blood You Got It – 4.26
Back Seat Confidential – 5.23
Get It Hot – 4.15
Sin City – 4.53 (live)
She's Got Balls – 7.56 (live)
School Days – 5.21
It's a Long Way to the Top (If You Wanna Rock 'n' Roll) – 5.16
Ride On – 9.44
Kokoonpano

Malcolm Young – rytmikitara, taustalaulu
Angus Young – soolokitara
Bon Scott – laulu
Phil Rudd – rummut
Cliff Williams – bassokitara, taustalaulu
Mark Evans – bassokitara kappaleissa "Dirty Eyes", "School Days", "It's a Long Way to the Top (If You Wanna Rock 'n' Roll)" ja "Ride On"
Wilhelm Stuckart

Wilhelm Stuckart sotaoikeudessa vuonna 1948.
Tohtori Wilhelm Stuckart (16. marraskuuta 1902 Wiesbaden – 15. marraskuuta 1953 Hannover) oli korkea-arvoinen kansallissosialisti, valtiosihteeri ja lakimies sekä yksi Wannseen konferenssin osallistujista.
Stuckart liittyi Saksan kansallissosialistiseen työväenpuolueeseen 1922. Hän osallistui jo varhain kansallissosialistien toimintaan ja muun muassa Nürnbergin lakien laatimiseen ja esittämiseen valtiopäiville 1935. Hän oli Wannseen konferenssissa sisäministeri Wilhelm Frickin edustajana Wannseen konferenssissa 20. tammikuuta 1942, missä päätettiin juutalaisten tuhoamisesta lopullisessa ratkaisulla. Stuckart joutui sodan jälkeen oikeuteen sotarikollisena ja sai vankeusrangaistuksen. Hän kuoli liikenneonnettomuudessa Länsi-Saksan Hannoverissa 1953.[lähde? ]
Wilhelm Steffensen

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu, vapaa systeemi |  |
Wilhelm Marius Bakke Steffensen (15. lokakuuta 1889 Ålesund – 26. heinäkuuta 1954 Ålesund) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan systeemin joukkuekilpailussa.
Vähäheikkilä

| Vähäheikkilä> Lillheikkilä |
| --- | --- |
 Niilonkatua
 Kaupungin kartta, jossa Vähäheikkilä korostettuna.  Turun kaupunginosat
Kaupunki:  Turku
Suuralue:  Keskusta ja Skanssi-Uittamo
Väkiluku:  1 017 (31.12.2016)
Vähäheikkilä (ruots. Lillheikkilä)  on kaupunginosa Turussa, keskustan eteläpuolella. Se kuuluu keskustan suuralueeseen. Naapurikaupunginosia ovat Martti eli IV pohjoisessa, Korppolaismäki lännessä, Mäntymäki ja Luolavuori idässä ja Puistomäki etelässä. Vähäheikkilän rakennuskanta koostuu pääasiallisesti 1900-luvun alkuvuosikymmeninä rakennetuista puutaloista ja omakotitaloista. Alueella on myös muutamia kerrostaloja ja pienteollisuutta.
Vähäheikkilä kuului aikaisemmin Kaarinan kuntaan, ja alueen väkiluvun kasvaessa se muodostettiin taajaväkiseksi yhdyskunnaksi vuonna 1905. Se liitettiin Turkuun vuonna 1939.[lähde? ]
Vähäheikkilän ala-aste, entinen kansakoulu, perustettiin vuonna 1905 ja sen uudet laajennusosat valmistuivat vuonna 2005.[lähde? ] Alueella sijaitsee myös erityisammattikoulu, Ammattiopisto Spesia.
Vuonna 2016 Vähäheikkilän asukasluku oli 1 017. Alueen väestöstä 15,0 % on alle 15-vuotiaita ja 19,6 % yli 65 vuotiaita. Suomea puhuu äidinkielenään 90,9 % väestöstä ja ruotsia 5,9 %. Muun kielisiä on 3,2 %.
Myllymäentie Vähäheikkilässä.
Aiheesta muualla

Martti Walden: Kuvia, muistelmia ja muita artikkeleita Martinrannan alueelta. (verkkosivusto) (Arkistoitu – Internet Archive)
Kuvia tai muita tiedostoja aiheesta Vähäheikkilä Wikimedia Commonsissa
Turun suuralueet ja kaupunginosat
| --- | --- |
Suuralueet: Kaupunginosat suuralueittain
1. Keskusta: I kaupunginosa · II kaupunginosa · III kaupunginosa · IV Martti · V Itäranta · VI kaupunginosa · VII kaupunginosa · VIII Port Arthur · IX Länsiranta · Iso-Heikkilä · Korppolaismäki1 · Kupittaa · Kurjenmäki · Mäntymäki · Nummi2 · Pihlajaniemi3 · Ruissalo · Turun satama · Vähäheikkilä4
2. Hirvensalo-Kakskerta: Friskala · Haarla · Illoinen · Jänessaari · Kaistarniemi · Kakskerta · Kukola · Lauttaranta · Maanpää · Moikoinen · Oriniemi · Papinsaari · Pikisaari · Satava · Särkilahti · Toijainen
3. Skanssi-Uittamo: Harittu · Ilpoinen · Ispoinen · Katariina · Koivula · Korppolaismäki1 · Luolavuori · Peltola · Pihlajaniemi3 · Puistomäki · Skanssi · Uittamo · Vasaramäki · Vähäheikkilä4
4. Varissuo-Lauste: Huhkola · Lauste · Vaala · Varissuo
5. Nummi-Halinen: Itäharju · Kohmo · Koroinen · Kurala · Halinen · Nummi2 · Oriketo · Pääskyvuori · Räntämäki
6. Runosmäki-Raunistula: Kaerla5 · Kastu · Kärsämäki · Raunistula6 · Runosmäki7
7. Länsikeskus: Kaerla5 · Kähäri · Mälikkälä · Pitkämäki · Runosmäki7 · Ruohonpää · Teräsrautela · Vätti
8. Pansio-Jyrkkälä: Artukainen · Pahaniemi · Pansio · Perno
9. Maaria-Paattinen: Haaga · Jäkärlä · Koskennurmi · Lentokenttä · Metsämäki · Moisio · Paattinen · Paimala · Saramäki · Tasto · Urusvuori · Yli-Maaria
Huomautukset:  1: Korppolaismäki kuuluu osittain Keskustaan ja osittain Skanssi-Uittamoon. 2: Nummi kuuluu osittain Keskustaan ja osittain Nummi-Haliseen. 3: Pihlajaniemi kuuluu osittain Keskustaan ja osittain Skanssi-Uittamoon. 4: Vähäheikkilä kuuluu osittain Keskustaan ja osittain Skanssi-Uittamoon. 5: Kaerla kuuluu osittain Runosmäki-Raunistulaan ja osittain Länsikeskukseen. 6: Raunistula kuuluu osittain Runosmäki-Raunistulaan ja osittain Länsikeskukseen. 7: Runosmäki kuuluu osittain Runosmäki-Raunistulaan ja osittain Länsikeskukseen.
Výssa

| Výssa Βύσσα |
| --- | --- |
 Kunnallisyksikön sijainti
 Výssa
 Koordinaatit: 41°35′11″N, 26°32′34″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Évros
Kunta:  Orestiáda
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  030302
Väkiluku (2011):  6 515
Aikavyöhyke:  UTC+2
 – Kesäaika:  UTC+3
Rekisterikilpi:  EB
Infobox OKVirheellinen NIMI-arvo: 
Výssa (kreik. Βύσσα; myös Víssa; virallisesti Δημοτική Ενότητα Βύσσας, Dimotikí Enótita Výssas) on yksi Orestiádan kunnan kunnallisyksiköistä ja entinen itsenäinen Kreikan kunta. Se sijaitsee Évroksen alueyksikössä Itä-Makedonian ja Traakian alueella. Kunnallisyksikön väkiluku on 6 515 (vuonna 2011).
Výssan kunnallisyksikkö käsittää alueen Orestiádan kunnan itäosassa Turkin vastaisella rajalla. Sen suurin asutus on Néa Výssan kaupunki. Výssa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestiádan kuntaan yhdessä Kyprínoksen ja Trígonon kanssa, jolloin se muuttui uuden kunnan kunnallisyksiköksi.
Kunnallisyksikön osat

Výssan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Kastaniés | Kastaniés | 1 059 |
| Kavýli | Kavýli | 758 |
| Néa Výssa | Néa Výssa | 2 805 |
| Rízia | Rízia | 1 272 |
| Stérna | Stérna | 621 |
Yhteensä: 6 515
Vladimir Martynov

Vladimir Martynov
Vladimir Ivanovitš Martynov (ven. Влади́мир Ива́нович Марты́нов; s. 20. helmikuuta 1946 Moskova) on venäläinen säveltäjä ja musiikintutkija.
Martynov opiskeli Moskovan konservatoriossa ja valmistui sävellysluokalta vuonna 1970, pianoluokalta vuonna 1971. Vuosina 1975–1976 hän osallistui nokkahuilistina konsertteihin, joissa esitettiin myöhäiskeskiaikaista musiikkia Italiasta, Ranskasta ja Espanjasta. Vuodesta 1978 lähtien Martynov on perehtynyt venäläiseen liturgiseen lauluperinteeseen. Hän tutki eri luostareissa vanhoja käsikirjoituksia ja teki vanhoihin käytäntöihin pohjautuen uutta musiikkia hengelliseen käyttöön. Hän myös opetti Troitse-Sergijevin luostarissa.
Martynov on lisäksi säveltänyt muun muassa musiikin yli kuuteenkymmeneen elokuvaan ja televisio-ohjelmaan. Hän on julkaissut kirjoja ja artikkeleita sekä esiintynyt puhujana tieteellisissä konferensseissa. Martynoville myönnettiin Venäjän valtionpalkinto vuonna 2002.
Wilhelm Stekel

Wilhelm Stekel (18. maaliskuuta 1868 Bujon, Bukovina, Itävalta-Unkari – 25. kesäkuuta 1940 Lontoo, Yhdistynyt kuningaskunta) oli itävaltalainen lääkäri ja psykologi, joka tunnetaan Sigmund Freudin työn tärkeänä tukijana.
Stekel syntyi Bujonissa, Bukovinassa, nykyisen Ukrainan alueella. Hänen autoerotiikkaa käsittelevä psykiatrinen tutkielmansa julkaistiin ensi kertaa vuonna 1923.
Stekeliä on siteerattu J. D. Salingerin romaanissa Sieppari ruispellossa (1951). Hän tuki Freudin teoriaa ihmisen synnynnäisestä biseksuaalisuudesta.
Wilhelm Stekel pakeni toisen maailmansodan aikana Englantiin. Hän oli masentunut ja fyysisesti huonossa kunnossa ja teki itsemurhan Lontoossa 72-vuotiaana.
Välähdys

| Välähdys: alitajuisen ajattelun voima> Blink: The Power of Thinking Without Thinking |
| --- | --- |

Alkuperäisteos
Kirjailija:  Malcolm Gladwell
Kieli:  englanti
Genre:  psykologia
Julkaistu:  2005
Suomennos
Suomentaja:  Heidi Hammarsten
Kustantaja:  Ajatus Kirjat – Gummerus Kustannus Oy
Julkaistu:  2006
Ulkoasu:  kovakantinen
Sivumäärä:  295
ISBN:  951-20-7157-6

Edeltävä:  Leimahduspiste, 2000
Seuraava:  Outliers, 2008
Löydä lisää kirjojaKirjallisuuden teemasivulta
Välähdys on Malcolm Gladwellin vuonna 2006 ilmestynyt nopeaa päättelyä käsittelevä kirja, jossa perehdytään tarkemmin alitajuiseen, intuitiiviseen tai vaistomaiseen ajatteluun, jossa valinta tai päätös syntyy jopa millisekunneissa. Kyseessä ei ole kuitenkaan refleksimäinen reagointi, vaan aivoissa tapahtuva päätös, johon tietoisuudella ei ole suoraa pääsyä.
Teoksen pääteesit voidaan tiivistää seuraavasti:
Alitajuisella ajattelulla on suuri merkitys arjessa ja poikkeustilanteissa, hyvässä ja pahassa.
Alitajuinen päätöksenteko on "suljetun oven takana" eli tiedostamatonta.
Alitajuiseen ajatteluun voi kuitenkin vaikuttaa ja sitä voi harjoittaa.
Aiheesta muualla

Pöysä, Eija: Ovi ajatteluun (kirja-arvio)  24.3.2006. www.talouselama.fi:  Talouselämä-lehti. Viitattu 19.11.2008.[vanhentunut linkki]
Välähdys - Alitajuisen ajattelemisen voima (kustantajan esittely ja lukunäyte) Ajatuskirjat.fi:  Ajatus Kirjat. Arkistoitu 23.10.2007. Viitattu 19.11.2008.
Kašgarin prefektuuri

| Kašgarin prefektuuri (uiguuriksi قەشقەر ۋىلايىتى, Qeshqer Wilayiti) kiin>  喀什地区, Kāshí Dìqū |
| --- | --- |
 Id Kah -moskeija
 Kašgarin prefektuuri (punaisella) Sinkiangissa (oranssilla)
 Koordinaatit: 39°27′00″N, 75°58′59″E 
Valtio:  Kiina
Autonominen alue:  Sinkiang
Hallinto:  
 – Hallinnon tyyppi:  Prefektuuri
Pinta-ala:  
 – Kokonaispinta-ala:  112 058 160 000 km²
Väkiluku (2010):  3 979 321
Aikavyöhyke:  UTC+8
Postinumero:  844000
Suuntanumero(t):  0998
Rekisterikilpi:  新Q
 
 www.kashi.gov.cn 
Infobox OKVirheellinen NIMI-arvo: 
Kašgarin prefektuuri tai Kashin prefektuuri (uiguuriksi قەشقەر ۋىلايىتى, Qeshqer Wilayiti, kiin. 喀什地区, Kāshí Dìqū) on prefektuuri Kiinan Sinkiangin uiguurien autonomisen alueen länsiosassa. Prefektuurin pinta-ala on 112 058 (toisen lähteen mukaan 160 000) neliökilometriä ja väkiluku 3,98 miljoonaa (vuonna 2010). Prefektuurin päähallintopaikka on Kašgar, joka sijaitsee linnuntietä noin 1080 kilometriä autonomisen alueen pääkaupunki Ürümqistä lounaaseen.
Hallinnollinen jako

Piirikuntatasolla prefektuuri jaetaan yhteen piirikuntatason kaupunkiin, kymmeneen piirikuntaan ja yhteen automoniseen piirikuntaan (numerointi kuten oheisessa kuvassa):
Väestö

Vuoden 2014 lopussa prefektuurin väkiluku oli 4 488 201.
| Etninen ryhmä | väkiluku | prosenttimäärä |
| --- | --- | --- |
| Uiguurit | 4 125 403 | 91,92 |
| Han-kiinalaiset | 296 907 | 6,62 |
| Tadžikit | 42 829 | 0,95 |
| Muut | 23 062 | 0,51 |
Galleria

Kašgarin kaupunkimaisemaa.
Minareetti Id Kah -moskeijan lähellä.
Kašgarin rautatieasema.
Kašgarin lentoasema.
Tashkurganin linnoitus.
Aiheesta muualla

Kuvia tai muita tiedostoja aiheesta Kašgarin prefektuuri Wikimedia Commonsissa
Kašgarin prefektuurin hallinnollinen jako.
Washingtonin piirikunta (Utah)

Washingtonin piirikunta (engl. Washington County) on Yhdysvaltojen Utahin osavaltiossa sijaitseva piirikunta. Sen väkiluku oli 180 279 vuonna 2020. Piirikunnan hallintokeskus on St. Georgen kaupunki. Piirikunta perustettiin 3. maaliskuuta 1852.
Aiheesta muualla

Kuvia tai muita tiedostoja aiheesta Washingtonin piirikunta (Utah) Wikimedia Commonsissa
Výronas

| Výronas Výronaksen kunta Βύρωνας Δήμος Βύρωνος |
| --- | --- |
 Výronaksen kaupunkia yöaikaan.
 Kunnan sijainti
 Výronas
 Koordinaatit: 37°57′32″N, 23°45′19″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Keski-Ateena
Hallinto:  
 – Asutustyyppi:  kunta, kaupunki
 – Kallikrates-koodi:  4502
Pinta-ala:  
 – Kokonaispinta-ala:  9,204 km²
Väkiluku (2011):  61 308
 – Väestötiheys:  6 661,02 as./km²
Aikavyöhyke:  UTC+2
 – Kesäaika:  UTC+3
Postinumero:  162 xx
Suuntanumero(t):  210
Rekisterikilpi:  Z
 
 www.dimosbyrona.gr 
Infobox OKVirheellinen NIMI-arvo: 
Výronas (kreik. Βύρωνας; kath.kreik. Βύρων, Výron) on Kreikan kaupunki ja samanniminen kunta (Δήμος Βύρωνος, Dímos Výronos), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 9,204 neliökilometriä ja väkiluku 61 308 (vuonna 2011).
Výronaksen Théatro Vráchon ("Kallioteatteri").
Výronas sijaitsee noin kolme kilometriä Ateenan keskustasta kaakkoon. Se on nimetty runoilija ja filhelleeni George Gordon Byronin eli lordi Byronin, kreikkalaisittain Výronin, mukaan.
Aiheesta muualla

Kuvia tai muita tiedostoja aiheesta Výronas Wikimedia Commonsissa
Δήμος Βύρωνος. Výronaksen kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Vändåtvuori

Vändåtvuori
Inner-Abborrtjärnen
| --- | --- |
Sijainti:  Västernorrlandin lääni Ruotsi
Lähin kaupunki:  Örnsköldsvik (50 km)
Pinta-ala:  3,45 km²
| --- | --- |
Tyyppi:  Luonnonpuisto 
Perustettu:  1989
Hallinto:  Västernorrlandin lääninhallitus (d) 
muokkaa - muokkaa wikitekstiä - muokkaa Wikidataa
Vändåtvuori on luonnonreservaatti Ruotsissa 50 km Örnsköldsvikin kaupungista luoteeseen. Reservaatti perustettiin vuonna 1989 ja kattaa 3 km2 alueen. Vanhimmassa Vändåtin metsässä esiintyy hyvin harvinainen kovakuoriaislaji, korpikolva, Pytho kolwensis, joka kuuluu sukuun Pythidae. Metsässä on myös sarvijääriä, Northornina muricata.
Nimen Vändåt alkuperä ei ole tiedossa.
Pytho kolwensis, harvinaisuus on löydettävissa Vändåtvuorelta.
Aiheesta muualla

Kuvia tai muita tiedostoja aiheesta Vändåtvuori Wikimedia Commonsissa
Vändra

Vändran kirkko
Vändra on kauppala (alev) ja entinen kunta Virossa Pärnumaalla. Vändra oli kauppalakunta (vir. alevvald), johon kuului vain Vändran kauppala. Vuoden 2017 kuntauudistuksessa Halingan, Tootsin ja Vändran kunnat sekä Vändran kauppala yhdistettiin Põhja-Pärnumaan kunnaksi.
Väestö

Vuonna 2011 Vändran kunnassa (ja samalla Vändran kauppalassa) oli 2 355 asukasta, joista 2 304 (97,8 %) oli virolaisia, 24 (1,0 %) venäläisiä ja 24 (1,0 %) muita kansallisuuksia.
Wildwood Flower

”Wildwood Flower” on yhdysvaltalainen laulu, joka tunnetaan parhaiten Carter Familyn esittämänä ja levyttämänä. Alun perin kappale julkaistiin kuitenkin jo vuonna 1860 nimellä ”I'll Twine 'Mid the Ringlets”. Sanat ovat Maud Irvingin ja sävel Joseph Philbrick Websterin. Carter Family levytti kappaleen toukokuussa 1928.
Myöhemmin kappaleen ovat levyttäneet muun muassa Joan Baez, Jean Ritchie, Hobart Smith, Mike Ness, Trans Am ja Robin and Linda Williams.
Washingtonin piirikunta (Maryland)

Washingtonin piirikunta (engl. Washington County) on Yhdysvaltojen Marylandin osavaltiossa sijaitseva piirikunta. Sen väkiluku oli 151 049 vuonna 2019. Piirikunnan hallintokeskus on Hagerstownin kaupunki. Piirikunta on perustettu 6. syyskuuta 1776.
Aiheesta muualla

Kuvia tai muita tiedostoja aiheesta Washingtonin piirikunta (Maryland) Wikimedia Commonsissa
Viidakkotöyhtönärhi

| Viidakkotöyhtönärhi |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Platylophus
Laji::  galericulatus
Kaksiosainen nimi
 Platylophus galericulatus  (Cuvier, 1817) 
Alalajit
 Platylophus galericulatus malaccensis  Platylophus galericulatus coronatus  Platylophus galericulatus lemprieri  Platylophus galericulatus galericulatus 
Katso myös
   Viidakkotöyhtönärhi Wikispeciesissä   Viidakkotöyhtönärhi Commonsissa 
Infobox OKNimi-testi OKIUCN-testi OK: 
Viidakkotöyhtönärhi (Platylophus galericulatus) on varisten heimoon kuuluva varpuslintu. Se on sukunsa ainoa laji.
Levinneisyys

Viidakkotöyhtönärheä esiintyy Kaakkois-Aasiassa. Sitä tavataan Bruneissa, Indonesiassa, Malesiassa, Myanmarissa ja Thaimaassa. Lajin populaatiota ei ole arvioitu, mutta sitä pidetään paikallisesti yleisenä. Laji on kuitenkin luokiteltu silmälläpidettäväksi.
Elinympäristö

Viidakkotöyhtönärhi elää alankometsissä alle 1 500 metrin korkeudella.
Wiley Maple

Wiley Maple (s. 25. toukokuuta 1990) on yhdysvaltalainen alppihiihtäjä, joka edustaa Aspen Valley Ski & Snowboard Clubia.
Alppihiihdon maailmancupissa Maple kilpaili ensimmäisen kerran Wengenin syöksylaskussa tammikuussa 2011. Ensimmäiset maailmancupin pisteensä hän saavutti Val Gardenan supersuurpujottelussa joulukuussa 2011 oltuaan 29:s. Parhaimmillaan hän on ollut 17:s Saalbachin syöksylaskussa helmikuussa 2015.